**GLAZBENA POGAĐALICA**

Za ovu igru je potrebno najmanje 2 igrača, a poželjno je da ih bude što više.

**Zadatak 1.** – Sastavi svoj popis od 10 pjesama, koje znaš otpjevati. Takav isti popis moraju napraviti svi igrači.

**Zadatak 2.** – Započni pjevati refren pjesme i prekini s pjevanjem u jednom trenutku. Zadatak ostalih igrača je da se pokušaju sjetiti riječi refrena te da nastave pjevati refren tvoje pjesme, tamo gdje si ti stao. Igrač koji je prvi točno otpjevao refren, osvaja 1 bod. Pobjednik je onaj koji sakupi najviše bodova.

**Zadatak 3.** – Nakon što je jedan igrač otpjevao pjesme sa svog popisa, slijedi drugi igrač.

Napomena:

1. Ukoliko je potrebno, učeniku treba objasniti značenje riječi refren.

REFREN je stih koji se ponavlja u pjesmi.

Primjer: „Život nije siv“ (Mia Dimšić)

Bojiš se da sreću neću nać  
Vjeruj, za nju ne treba mi vrač  
Otvoreni dlan, vedre misli svaki dan  
Dovest će je, takav je moj plan

Znam da nisam ista kao ti  
Nemam više zašto bježati  
Oblak je moj dom, oblikujem ga po svom  
Dosadno je kretati se tlom

Samo ovu pjesmu želim, samo ovaj ritam znam  
Samo ovoj ludoj besmislici pripadam  
Sve je crno, sve je bijelo ali život nije siv  
Sve je dobro dok si zdrav i dok si živ

Znaš li zašto svijet još nije tvoj?  
Svemu tražiš oznaku i broj  
I svatko ti je loš a ne poznaješ ga još  
Svakog svrstavaš u neki koš

I blago meni što si tako ljut  
To je znak da biram dobar put  
Jer dok ti smeta sjaj, znam da ne vidiš mi kraj  
Kamo idem zato ne pitaj

Samo ovu pjesmu želim, samo ovaj ritam znam  
Samo ovoj ludoj besmislici pripadam  
Sve je crno, sve je bijelo ali život nije siv  
Sve je dobro dok si zdrav i dok si živ

Samo ovu pjesmu želim, samo ovaj ritam znam  
Samo ovoj ludoj besmislici pripadam  
Sve je crno, sve je bijelo ali život nije siv  
Sve je dobro dok si zdrav i dok si živ

Samo ovu pjesmu želim, samo ovaj ritam znam  
Samo ovoj ludoj besmislici pripadam  
Sve je crno, sve je bijelo ali život nije siv  
Sve je dobro dok si zdrav i dok si živ  
Sve je dobro dok si zdrav i dok si živ

Vi možete uzeti neku pjesmu koju učenik posebno voli, pa ju pustite neka svira. Nakon toga, upitajte ga koji se stihovi stalno ponavljaju. Možete si pomoći time da kopirate (kao i ovdje) riječi te pjesme u Word dokument. Neka ju učenik prvo pročita i nakon toga pronađe stihove koji se ponavljaju (označite ih crvenom bojom).

1. Učenik može, umjesto pjevanja, puštati refren putem Youtube-a, te ga zaustaviti u jednom trenutku. Ukoliko učeniku treba pomoć oko zaustavljanja (bilo kod pjevanja ili reprodukcije s interneta), to može učiniti osoba koja nije sudionik igre. Bitno je da se daju jasne upute, odnosno da se s učenikom dogovori oko znaka za zaustavljanje (to može biti udarac o stol, zvižduk, tapšanje po ramenu i slično).
2. Poželjno bi bilo da se popis sastavi od pjesama, čiji su izvođači većinom poznati svim igračima.
3. Igra se može ponoviti, tako da se sastavi novi popis pjesama.

**Dobru zabavu!**